Hope on the Street Vol. 1 (ჰოსოკის ალბომი)

HOPE ON THE STREET VOL. 1 — სამხრეთკორეელი რეპერის, BTS-ის წევრის, J-Hope-ის პირველი საუნდტრეკი და მინი-ალბომი (EP), რომელიც 2024 წლის 29 მარტს Big Hit Music-ის მიერ გამოიცა. იგი შეიცავს ექვს ტრეკს და მასში მონაწილეობენ მისი ჯგუფელი ჯონგუქი, მუსიკალური პროდიუსერები Benny Blanco და Nile Rodgers, Huh Yunjin ჯგუფიდან Le Sserafim და რეპერები Jinbo, Gaeko და იუნ მი რე.

ალბომი არის პროექტ Hope on the Street-ის ნაწილი, რომელიც შედგება ამავე სახელწოდების ექვსნაწილიანი დოკუმენტური სერიალისგან, რომელიც 2024 წლის 28 მარტს გამოვიდა და მინი-ალბომისგან, რომელიც საუნდტრეკის როლს ასრულებს და მეორე დღეს გამოიცა. Big Hit-ის თანახმად, იგი "აგრძელებს საცეკვაო ვარჯიშების ჩანაწერების სერიის იდენტობას, რომელიც მან 2015 წელს წარადგინა".

წინაპირობა და გამოშვება
2022 წლის 15 ივლისს J-Hope-მა გამოუშვა თავისი პირველი სტუდიური ალბომი Jack in the Box, ისევე როგორც დოკუმენტური ფილმი სახელწოდებით J-Hope in the Box, რომელიც ასახავდა J-Hope-ის სადებიუტო ალბომის შექმნასა და მის გამოსვლას Lollapalooza-ზე.

2023 წლის 3 მარტს მან გამოუშვა სინგლი "On the Street" ამერიკელ რეპერ J. Cole-თან ერთად, რაც პირველად 2023 წლის 27 თებერვალს გამოცხადდა, ერთი დღის შემდეგ მას მერე, რაც Big Hit-მა J-Hope-ის სავალდებულო სამხედრო სამსახურში მოახლოებული გაწვევის შესახებ აცნობა საზოგადოებას. 2023 წლის 18 აპრილს ის გახდა BTS-ის მეორე წევრი, რომელიც ჯარში გაიწვიეს.

2024 წლის 18 თებერვალს გამოვიდა Hope on the Street-ის დოკუმენტური ფილმის თიზერი და ასევე გამოცხადდა, რომ იგეგმება დოკუმენტური სერიალის საუნდტრეკის გამოშვებაც. მომდევნო დღეს გამოქვეყნდა მინი-ალბომის ყდის დიზაინი დოკუმენტური ფილმის თიზერ-პოსტერთან ერთად. 26 რიცხვში გამოცხადდა მინი-ალბომის ტრეკლისტი, რომელიც მოიცავს "On the Street"-ის სოლო ვერსიას, რომელიც ერთი წლით ადრე იყო გამოშვებული.

2024 წლის 29 მარტს მინი-ალბომი გამოიცა მთავარი ტრეკის, "Neuron"-ის მუსიკალურ ვიდეოსთან ერთად, რომელშიც რეპერები Gaeko და იუნ მი რე მონაწილეობენ.

კომერციული მაჩვენებლები
იაპონიაში ალბომის დებიუტი Oricon-ის ყოველკვირეულ ციფრული ალბომების ჩარტში პირველ ადგილზე შედგა, რაც არტისტისთვის მეორე ასეთი შემთხვევაა.

აშშ-ში Hope on the Street Vol. 1 Billboard 200 ჩარტში მეხუთე ადგილზე შევიდა, რაც J-Hope-ისთვის ჩარტში ყველაზე მაღალი მაჩვენებელია და აქცია იგი პირველ სამხრეთკორეელ სოლო არტისტად, რომელსაც ორი ალბომი ჰქონია საუკეთესო ათეულში. იგი იყო გამოშვების კვირის მეორე ყველაზე გაყიდვადი ალბომი 44,000 გაყიდული ალბომის ეკვივალენტური ერთეულით. ეს ციფრი მოიცავდა 38,000 სუფთა გაყიდვას, 4,000 სტრიმინგის ეკვივალენტურ ერთეულს და 2,000 ტრეკის ეკვივალენტურ ერთეულს.

სქოლიო
"BTS' J-Hope Reveals Tracklist For 'Hope on the Street' Vol. 1′ Album Featuring Jung Kook, Benny Blanco & More"
"BTS' J-Hope becomes second band member to enlist for military service".
"J-hope – 'Hope On The Street' review: street dance becomes personal on this bright soundtrack album
"J-Hope's new album debuts at 5th on Billboard 200"
"J-Hope Chart History (World Albums)"
"J-Hope: Hope on the Street Vol. 1"
"Austriancharts.at – J-Hope – Hope on the Street Vol. 1"
"Ultratop.be – J-Hope – Hope on the Street Vol. 1"
კატეგორია:2024 კატეგორია:მუსიკა კატეგორია:სამხრეთი კორეა 
კატეგორია:სამხრეთკორეელი მომღერლები